jkorsvik/nowiki_second_scrape_merged huggingface dataset:
Sør–nord-vannoverføringsprosjektet

Sør–nord-vannoverføringsprosjektet (南水北调; pinyin: Nanshui beidiao eller 南水北调工程, Nanshui beidiao gongcheng; engelsk: South-North Water Transfer Project) er et prosjekt i Folkerepublikken Kina påbegynt i 1990-årene og som har til hensikt å føre vann fra Chang Jiang (Yangzejiang) sør i landet per kanaler av en samlet lengde på ca. 1200 kilometer til den nordkinesiske slette og med en særlig viktig utløper til  Beijing, der vannknappheten er tiltagende. Det dreier seg om tre skilte vannveier; en vestlig, en midtre og en østlig rute. Prosjektet ligger an til å bli verdens mest omfattende vannomdirigeringsprosjekt.  
Innen 2050 skal en mengde på årlig 44,8 milliarder kubikkmeter vann overføres – 14,8 mrd. kubikkmeter over den østlige, 13 mrd. kubikkmeter over den midtre og 17 mrd. kubikkmeter over den vestlige ruten.


== Referanser ==


== Eksterne lenker ==
Offisielt nettsted 
(en) South–North Water Transfer Project – kategori av bilder, video eller lyd på Commons 
Zhu Ruixiang: China's South-North Water Transfer Project and Its Impacts on Economic and Social Development –  (mwr.gov; PDF; 307 kB)
China investiert in den Ausbau seiner Wasserinfrastruktur (PDF; 80 kB)
Introduction to China’s South to North Water Transfer Project – (tudelft.nl, med kart)
South-North Water Transfer Project – Englisch/Chinesisch
Projekt: Wasserversorgung Peking
Nanshui beidiao Baidu Baike
Nanshui beidiao dongxian gongcheng
Nanshui beidiao xixian gongcheng
Nanshui beidiao zhongxian gongcheng
Diamphipnoidae

Diamphipnoidae er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. 


== Utseende ==
Svært store, kraftige steinfluer, arten Diamphipnoa helgae kan ha et vingespenn på opptil 112 mm og er det største kjente medlemmet av ordenen. Vingene og beina er brunspraglete. Forvingene er ganske smale, bakvingene brede med et bredt, åre-rikt analfelt bakerst. Nymfene er lange og slanke. Hodet er litt smalere enn pronotum, med små fasettøyne. Antennene er ganske robuste og noe lengre enn hode + thorax. Beina er ganske lange og kraftige, på yttersiden med en frynse av lange, utstående hår. På undersiden har de forgreinete gjeller på de fire første bakkroppsleddene. De to haletrådene er noe lengre enn bakkroppen, kraftige, i den indre halvdelen med en frynse av lange, utstående hår på innersiden.


== Levevis ==
Nymfene lever i kaldt, rennende vann i de kald-tempererte områdene i det sørlige Sør-Amerika. Nymfene av slekten Diamphipnoa ganger på død ved og planter, nymfene av Diamphipnopsis skraper alger fra steiner.


== Systematisk inndeling ==
Søstergruppen til Diamphipnoidae er Eustheniidae.

Orden Steinfluer (Plecoptera)
Overfamilie Eusthenioidea
Familie Diamphipnoidae Ricker, 1950 – seks arter
Slekten Diamphipnoa Gerstäcker, 1873
Diamphipnoa annulata (Brauer, 1869)
Diamphipnoa colberti Stark, 2008
Diamphipnoa helgae Illies, 1960
Diamphipnoa viriscentipennis (Blanchard, 1851)
Slekten Diamphipnopsis Illies, 1960 – bare i Chile
Diamphipnopsis beschi Illies, 1960
Diamphipnopsis samali Illies, 1960


== Kilder ==
Stark, B.P. (2008) Diamphipnoa colberti, a new stonefly species from Chile, and the possible female of Diamphipnopsis beschi Illies (Plecoptera: Diamphipnoidae). Illiesia 4: 55-58. [1]


== Eksterne lenker ==
(en) Diamphipnoidae i Encyclopedia of Life 
(en) Diamphipnoidae i Global Biodiversity Information Facility 
(en) Diamphipnoidae hos NCBI 
Diamphipnoidae – detaljert informasjon på Wikispecies 
The Tree of Life – Steinfluer, (Plecoptera) (engelskspråklig)
CSIRO – Steinfluer, (Plecoptera) (engelskspråklig)
Norsk Entomologisk forening
Know Your Enemy (sang)

«Know Your Enemy» (norsk oversettelse: kjenn din fiende) er en sang utgitt av det amerikanske punkrockbandet Green Day. Sangen er den første singelen fra bandets åttende studioalbum 21st Century Breakdown fra 2009. Billboard beskrev sangen tekstmessig som «like politisk belastet som forrige gang (på American Idiot)», og med et «modern rock-radioklart refreng», mens sangprodusent Butch Vig «bringer nok punk/pop glans for å appellere til et bredt publikum».


== Mottakelse ==
Alternative Press kalte sangen en «stor rocklåt» som er et «voldsomt rop på våpen mot apati». Musikkmagasinet Spin skrev at sangen «hørtes ut som den var hentet fra Dookie». About.coms Bill Lamb sa at sangen var «standard-problemet Green Day», «ikke et genialt» og «ikke på linje med deres siste album», men la til at det var en «stor forsmak» på et av de mest etterlengtede album i 2009. Pitchfork Media beskrev låten for å ha «pedantisk stivhet» og som «ikke mer enn en rotete protestsang ment for de som har konventert». Rolling Stone kalte sangen et av høydepunktene på albumet, lovpriste den punk-orienterte lyden og kalte det en «Clash-size bootboy chants».Billie Joe Armstrong fortalte Q at: «Det er en veldig oppildnende sang. Den handler om å frigjøre deg fra alt dritten du ser på tv». Sangen nådde toppen av både Billboard Mainstream og Modern Rock Tracks samtidig. Den nådde også opp på topp 30 på Billboard Hot 100 med en 28.-plass som best. På VG Lista Topp 20, nådde sangen kun en 17.-plass som bestenotering


== Musikkvideo ==
Musikkvideoen er regissert av Motion Theory's Matthew Cullen (som regisserte videoen til Weezer's «Pork and Beans» i 2008), og hadde premiere på MTV og andre stasjoner over hele verden 24. april 2009. I videoen opptrer bandet på natten på en scene i et felt omgitt av et piggtrådgjerde. Bilder av bandet er også ofte sett gjennom overvåkningskameraer med nattsyn som omgir feltet, så vel som på helikoptre som patruljerer området med lyskastere. Det siste refrenget i sangen viser en brann brenne bak bandet i silhuetter av bandmedlemmene (Billie Joe har en mann med gitar bak ham, Tre Cool har en mann som spiller trommer bak ham, etc). Videoen ble filmet i Los Angeles sentrum.


== Listeposisjoner ==


== Referanser ==
Jeanne og Henri Nathansens Minnelegat

Jeanne og Henri Nathansens Minnelegat (dansk: Jeanne og Henri Nathansens Mindelegat) er, som navnet antyder, et legat til minne om ekteparet Jeanne Nathansen og Henri Nathansen. Det blir normalt utdelt en pengesum på Henrik Nathansens dødsdag den 16. februar innenfor litteratur.
Prisen ble opprettet av en krets av venner i anledning av Henri Nathansens (1868–1944) 75 års fødselsdag 17. juli 1943. Første gang det ble delt ut midler fra legatet var i 1945. Det deles også ut fra legatet et beløp på DKK 25 000 (2004) til kunstnere innen for musikk og teater med videre.


== Liste over mottakere innen litteratur ==


== Eksterne lenker ==
Litteraturpriser.dk
Skisma

Skisma (fra middelalderlatin schisma, «splid, uenighet, ufred», fra gresk schisma «kløft, deling») er en betegnelse for (kirkelig) spaltning, splittelse eller brudd. Det tilhørende tilleggsord er skismatisk (fra middelalderlatin schismaticus, «splidaktig») splittende, og som preget av eller fører til skisma.I den kristne kirke var det fra begynnelsen av stor uenighet om hvordan det kristne budskap skulle fortolkes. Mange kirkehistoriske stridigheter oppsto i tidens løp, hvorav en stor del av dem førte til kirkesplittelser. Ordet skisma benyttes særlig om opprivende religiøs uenighet som førte til dannelsen av nye kirkesamfunn.
Eksempler på kirkelige stridsemner er

Gnostisisme
Mandænisme
Donatister
Nestorianisme (Den assyriske kirke i øst)
Monofysittisme
Pelagianisme
Arianisme
Det store skisma 1054 – splittelsen mellom øst- og vestkirken i 1054
Det store skisma i den vestlige kristenhet – delingen innen den katolske kirken i 1378
Reformasjonen


== Referanser ==
Gromovo

Gromovo (russ.: Громово, finsk: Sakkola) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet Gromovo ble tildelt i 1948.
Før 1944 var Sakkola en finsk kommune i Viborgs län. Kommunen hadde 6 395 innbyggere i 1939.
I Gromovo ligger en flystasjon med jagerfly for avskjæringsoperasjoner. Flystripen er 2,5 km lang.


== Eksterne lenker ==
Artikkel om Sakkola i Nordisk familjebok, bind 24, spalte 431, 1916
Kart over Sakkola
Austroperlidae

Austroperlidae er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.


== Utseende ==
De voksne insektene er middelsstore (vingespenn 20–50 mm), mørkfargede steinfluer. Vingenes framkant er gulakktig til rødbrun med tallrike, kraftige tverr-årer, eller vingene er spraglete. Nymfene mangler punktøyne (ocelli). Antennene er omtrent så lange som thorax. Pronotum er firkantet, hjørnene ofte spisst uttrukket. Bakerst på bakkroppen har de 1-3 gjelletråder. Haletrådene er ganske korte.


== Levevis ==
Nymfene lever i mudder eller død ved i sakteflytende elver. De borer seg ofte inn i råtten ved slik at bare bakkroppsspissen stikker ut, og spiser formodentlig av veden. Nymfene i slekten Cryptoperla finnes mellom mose på steiner. Utviklingen tar 2-3 år. Også de voksne insektene spiser på råtten ved. De kan påtreffes innenfor en periode på flere måneder på samme lokalitet.


== Systematisk inndeling ==
Søstergruppen til Austroperlidae er familien Gripopterygidae.

Ordenen steinfluer (Plecoptera)
Overfamilien Gripopterygoidea
Familien Austroperlidae
Slekten Acruroperla Illies, 1969 – Australia
Acruroperla atra (Šámal, 1921)
Slekten Andesobius McLellan, 2001 – én art, Sør-Amerika
Andesobius barilochensis (Illies, 1960)
Slekten Austroheptura Illies, 1969 – Australia
Austroheptura campbelli Theischinger, 1993
Austroheptura illiesi Hynes, 1974
Austroheptura neboissi Illies, 1969
Austroheptura picta (Riek, 1973)
Slekten Austropentura Illies, 1969 – Australia
Austropentura hynesorum Theischinger, 1988
Austropentura victoria Illies, 1969
Slekten Austroperla Newman, 1845 – New Zealand, bare én art:
Austroperla cyrene Newman, 1845
Slekten Cryptoperla Illies, 1969 – Australia
Cryptoperla paradoxa Illies, 1969
Slekten Klapopteryx Navás, 1928 – Sør-Amerika
Klapopteryx armillata Navás, 1928
Klapopteryx kuscheli Illies, 1960
Slekten Penturoperla Illies, 1960 – Sør-Amerika
Penturoperla barbata Illies, 1960
Slekten Tasmanoperla Tillyard, 1921 – Australia
Tasmanoperla larvalis (Illies, 1969)
Tasmanoperla thalia (Newman, 1839)


== Kilder ==
Australian Faunal Directory: Austroperlidae
McLellan, I.D. (1997) Austroperla cyrene Newman (Plecoptera: Austroperlidae). Journal of the Royal Society of New Zealand 27: 271-278. [1]
McLellan, I.D. (2001) A revision of South American Austroperlidae (Plecoptera). Aquatic Insects 23: 233-251. [2]


== Eksterne lenker ==
(en) Austroperlidae i Global Biodiversity Information Facility 
(en) Austroperlidae hos Fossilworks 
(en) Austroperlidae hos NCBI 
Austroperlidae – detaljert informasjon på Wikispecies 
Nymfe av Acruroperla atra
The Tree of Life – Steinfluer, (Plecoptera) (engelskspråklig)
CSIRO – Steinfluer, (Plecoptera) (engelskspråklig)
Norsk Entomologisk forening
Jean-Marie Delavay

Jean Marie Delavay (født 1834 i Abondance i Haute-Savoie i Frankrike, død 1895 i Kina) var en katolsk kinamisjonær, oppdager og botaniker.
Han ble sendt til Kina i 1867, og virket først i Guangdong. Det er kjent at han engasjerte seg i frikjøping av annamittiske kvinner som var blitt tatt til fange av kinesiske pirater. Han begynte også å samle planter, både i Guangdong og under en reise til provinsen Shaanxi. Alle sine samlinger skjenket han til den britiske botaniker Henry Fletcher Hance, konsul i Kanton, og han sendte dem til England.
Han dro deretter til  Kunming i provinsen Yunnan, og i den provinsen forble han stasjonert til sin død. Hans misjonærgjerning tok ham til Dali og fjellstrøkene bakenfor, der det var mange tibetoburmanske minoritetsgrupper og dessuten et meget rikt og enda stort sett vitenskapelig uutforsket planteliv.
Han var en svært iherdig samler av planter og sendte over 200.000 herbariumspecimen hjem til Frankrike. Det hele ble grundig beskrevet i hans ledsagende brev.. Fra dem ble mange nye genera og over 1.500 nye specier beskrevet, mange av Adrien René Franchet ved Muséum national d'Histoire naturelle i Paris.
En rekke rhododendronarter ble innsamlet av ham og systematisert på grunn av denne innsatsen. Hans navn går igjen i mange plantenavn, som Delavays furu Abies delavayi, Delavays magnolia Magnolia delavayi og Delavays peonia Paeonia delavayi. Andre oppkallinger: lncarvillea delavayi,  Clethra delavayi, Geranium delavayi, Lonicera delavayi, Meconopsis delavayi, Osmanthus delavayi, Philadelphus delavayi, Pyrus delavayi, Schefflera delavayi, Thalictrum delavayi og Wikstroemia delavayi.


== Referanser ==
Den fjerde raneren

Den fjerde raneren er en kriminalroman skrevet av forfatteren Kjell Ola Dahl.
Boken kom ut i 2005. Den fjerde raneren er den femte boken i serien om Gunnarstranda og Frølich. Andre bøker i serien er Dødens investeringer, En liten gyllen ring, Mannen i vinduet, Lille tambur, Svart engel og Kvinnen i plast.I Den fjerde raneren har Frank Frølich noe viktigere rolle enn Gunnarstranda. Mye av romanens handling oppstår som konsekvenser av valg Frølich gjør. Tema i romanen er besettelser. Det gjelder erotikk, kunst, sannhet, kontroll. Handlingen foregår i Oslo, Askim, Valdres, Hemsedal og Kroatia. Sentralt i romanen står et maleri av Giovanni Bellini, et kunstverk som i virkelighetens verden ble stjålet fra katedralen Santa Maria dell’Orto i Venezia i 1993.


== Handling ==
Historien starter med at Frølich kaster seg over en kvinne, Elisabeth Faremo, inne i en innvandrerbutikk. Han vil få henne ut av skuddlinjen i forbindelse med en politiaksjon. Etter at hun førfulgt ham hjem innleder de en relasjon preget av grenseoverskridelser, forfølgelse og løgner.
En vaktmann på Oslo havn er blitt drept av ukjente ransmenn, og den tungt kriminelle broren til Elisabeth, Jonny, blir siktet for drapet. Broren og hans kompanjonger blir løssluppet når Elisabeth gir de alibi. Frølich får ikke dette til å stemme siden hun var sammen med ham samtidig som drapet foregikk. Frølich oppsøker henne for å komme til bunns i misforholdet. Når Elisabeth forsvinner og Jonny blir funnet død ved Vamma kraftverk i Glomma, har etterforskerne Frølich på listen over mistenkte.


== Referanser ==
Anne Aanerud

Anne Aanerud (født 30. desember 1952, død 18. desember 2020) var en norsk tekstilkunstner.
Aanerud skapte stofftrykk i et geometrisk formspråk med store flater, ofte i forhold til arkitektur. I den første delen av sin karriere benyttet hun klare, sterke farger, men gikk senere mer over til en mindre del av fargeskalaen.
Aanerud underviste blant annet på kunsthåndverkskolene i Bergen og i Oslo, og hadde flere stor utsmykkingsoppdrag, som skoler, sykehus og kulturhus, den norske ambassaden i Saudi-Arabia (1985), Aker Brygge i Oslo (1989) og St. Olavs hospital i Trondheim 2007.


== Referanser ==


== Kilder ==
kulturnett.no
Elisa Cusma

Elisa Cusma Piccione (født 24. juli 1981 er en italiensk friidrettsutøver (mellomdistanseløper).
Cusma Piccione deltok i EM 2006 i Göteborg der hun ble slått ut i semifinalen på 800 meter. Hun kom også til semifinalen i VM 2007 i Osaka.
Under innendørs-VM 2008 i Valencia kom hun på sjetteplass på 800 meter, og i OL 2008 i Beijing ble hun nummer fem i sin semifinale, og gikk ikke til finalen.
I innendørs-EM 2009 i Torino tok hun bronsemedaljen på 800 meter med tiden.


== Personlig rekord ==
800 meter – 1.58,69


== Referanser ==


== Eksterne lenker ==
(en) Elisa Cusma – Olympedia 
(en) Elisa Cusma – Sports-Reference (OL-resultater – arkivert) 
(en) Elisa Cusma – World Athletics 
(it) Elisa Cusma – FIDAL 
(en) Elisa Cusma – Diamond League 
(en) Elisa Cusma – TheSports.org
Solhattslekta

Echinacea er en gruppe planter i kurvplantefamilien.
De vokser på prærie og i åpen skog. 
Noen arter brukes i urtemedisiner og noen brukes som prydplanter.
Arten rød solhatt ble tidligere regnet som et medlem av gruppen solhatter (Rudbeckia), derav navnet.


== Eksterne lenker ==
(en) Echinacea – oversikt og omtale av artene i WORMS-databasen 
(en) Echinacea i Encyclopedia of Life 
(en) Echinacea i Global Biodiversity Information Facility 
(no) Echinacea hos Artsdatabanken 
(sv) Echinacea hos Dyntaxa 
(en) Echinacea hos ITIS 
(en) Echinacea hos NCBI 
(en) Echinacea hos The International Plant Names Index 
(en) Echinacea hos Tropicos 
(en) Kategori:Echinacea – bilder, video eller lyd på Wikimedia Commons 
(en) Echinacea – galleri av bilder, video eller lyd på Wikimedia Commons
Idrettsforeningen Skidar

Idrettsforeningen Skidar (stiftet i 1916) er et idrettslag fra Skien. Fotballaget tilhører Telemark Fotballkrets.
Klubben ble stiftet på en lekter i Follestad av 9 kamerater under navnet Idrettsforeningen Falk, i 1916, med formål om "aa drive den ædle lek om og med fotball". 10 år senere fikk foreningen beskjed om at navnet måtte endres, for at søknaden om opptak i Norges Fotballforbund (NFF) skulle godkjennes og for at klubben skulle tas inn i Telemark Distriktlag for Idrett (Telemark Idrettskrets). Falk i Horten hadde tatt patent på "Falk"-navnet, så det måtte endres. Valget av nytt navn sto mellom "F.I.F", "Ronn" og "Skidar". Med 24 stemmer mot henholdsvis 3 og 1, ble det Skidar. Det antas at navnet har sin opprinnelse i Skida (elv), eller Skida(n), det gamle navn fra Skien.Klubbens fotballag for kvinner spilte i sesongen 1986 i øverste divisjon.
IF Skidar var tidligere Odd-, Rosenborg-, Dunfermline-, Vålerenga- og landslagsmålvakt, Geir «Dovregubben» Karlsen sin moderklubb.
Klubbens old boys lag ble kretsmestere i 1992 og 1996.
Boken "Fra en lekter i Follestad til Helges Plass" ble utgitt i forbindelse med klubbens 100-årsjubileum. Dette er en rikt illustrert bok, som av med-forfatter Kjell Arne Jensen blir beskrevet som "en litterær juvel som garantert kommer til å få Nordisk Råds litteraturpris når den tid kommer". Vi får nå se..Førsteopplaget av boken (350 eksemplarer) ble utsolgt på drøye to uker.
Den 6. november 2014 tok Truls Realfsen over treneransvaret på laget som spiller til daglig sine hjemmekamper på "Helges plass". Dette førte til stor satsing, noe som medførte at Skidar  hentet inn flere spillere. De to Borg- spillerne Eskil Bro Ørvik og Daniel Sanni var noen av de som valgte å signere. Kaptein på laget i 2015 var Petter Semb. Visekaptein var den hodesterke og hardtkjempende midtbanespilleren, Olav Nyhus. Disse har siden forlatt klubben. Realfsen trente laget til opprykk i 2015, men i sesongene 2016 og 2017 uteble fremgangen.
Klubbens seniorlag for herrer spilte i 2018-sesongen i 6. divisjon Telemark. Magne Hansen var da trener for laget. Lørdag 10.november 2018 tapte Skidar 0-4 mot Gvarv/Kjapp på bortebane. Tap i denne kampen medførte at klubben rykket ned i 7.divisjon. På nyåret 2019 kom beskjeden om at Skidar likevel beholder plassen i 6.divisjon grunnet klubbsammenslåinger, lag som trekker seg fra seriespill, osv.
Ny trener i 2020 blir Aleksander Hansen, med Håkon Forberg Lunde som ass. trener.


== Tabell ==


== Trener(e) IF Skidar ==


=== Trenere i klubbens historie ===
Listet etter når de startet som trenere i IF Skidar:Herrer, senior

Damer, senior


== Referanser ==


== Eksterne lenker ==
Offisielt nettsted
I.M. Skaugen

For skipsrederen, se Isak Martinius SkaugenIMSK SE, tidligere I.M. Skaugen SE, var et norsk rederi. Det ble avviklet i 2018.
Firmaet kan føres tilbake til det tidligere aksjeselskapet D/S-A/S Eikland som ble etablert i 1916 av blant andre Isak Martinius Skaugen, en bondegutt fra bruket Skaugen som kom fra små kår og som jobbet seg opp fra dekksgutt til skipper og skipsreder. Det senere firmaet I.M. Skaugen AS ble dannet i 1990 gjennom en sammenslåing av Skaugens firmaer og selskapene Laboremus og Kosmos. I august 2018 skiftet rederiet navn til IMSK SE. Firmat hadde de siste årene hovedvekt på transport av gass og olje.
I september 2018 offentliggjorde administrerende direktør Morits Skaugen at driften av IMSK SE blir avviklet. Årsaken skal være problemer med å refinansiere selskapet.


== Se også ==
Skaugen


== Referanser ==


== Eksterne lenker ==
Offisielt nettsted
William Safire

William Lewis Safire (født 17. desember 1929 i New York City i USA, død 27. september 2009 i Rockville i Maryland) var en amerikansk forfatter, Pulitzer-Prize-belønnet lederskribent, journalist og taleskriver for president Nixon. Han ble tildelt Presidentens frihetsmedalje («Presidential Medal of Freedom») i 2006.


== Referanser ==
San Diego Comic-Con

San Diego Comic-Con International (opprinnelig San Diego Comic book convention), vanligvis kjent som Comic-Con eller San Diego Comic-Con, er en messe om tegneserier og moderne populærkultur som holdes over fire dager om sommeren i San Diego i USA. Den ble startet i 1970 med 145 deltagere, og har de siste årene blitt besøkt av 125 000 deltagere.


== Eksterne lenker ==
(en) Offisielt nettsted 
(en) Offisiell blogg 
(en) Comic-Con International – kategori av bilder, video eller lyd på Commons 
(en) Comic-Con International – galleri av bilder, video eller lyd på Commons
Union Bryggeri

Union Bryggeri var et bryggeri som ble etablert i 2009 i de gamle lokalene til Norske Skog Union på Klosterøya i Skien. Bryggeriet eies og drives av Macks Ølbryggeri. Samtidig som det nye bryggeriet ble opprettet, ble Trio bryggeri på Kjørbekk lagt ned. Bryggeriet ble solgt til United Bakeries Holding AS og skiftet navn til Det Lille Presseriet AS i 2012.  Etter flere år med tap, ble driften avviklet i 2014.


== Produkter ==

Union Bryggeri produserer lokalt bryggede ølvarianter, mineralvann og frukt- og bærprodukter. I tillegg fungerer bryggeriet som produsent av øl og mineralvann for sin eier Macks Ølbryggeri, samt Arcus.


== Historie ==
Trio bryggeri var et familieeid selskap som ble opprettet i 1924. I år 2000 gikk Macks Ølbryggeri inn på eiersiden, og i 2004 overtok de hele eierskapet. Dette bryggeriet ble nedlagt i 2009, samtidig som Union bryggeri ble oppretta. Flesteparten av de ansatte i Trio bryggeri fikk jobb i det nye bryggeriet. I tillegg ble en del produksjonsutstyr tatt med fra Trio bryggeri.


== Bryggeriet ==

Union bryggeri ble etablert i en bygning som tidligere huset en av papirmaskinene til Norske Skog Union på Klosterøya. En del av produksjonsutstyret fra Trio bryggeri ble flytta, i tillegg til at det ble investerte 25 millioner kroner i det nye bryggeriet. Det er planlagt en pub i forbindelse med bryggeriet.Bryggeriet markedsfører seg selv som et «åpent bryggeri», og grupper kan bestille omvisning i lokalene. Det er også mulig for alle å se deler av produksjonen gjennom store glassvinduer i fasaden.


== Referanser ==


== Eksterne lenker ==
Offisielt nettsted 
(en) Union bryggeri – kategori av bilder, video eller lyd på Commons
Oddleif Stensland

Oddleif Stensland (født 7. juli 1973 i Mandal) er en heavy metal-musiker fra Sør-Audnedal.
Stensland har en karriere som vokalist og gitarist innen flere heavy metal-band i på Sørlandet, som Ingermanland og Scariot. 
Han spiller i progressiv metal-bandet Communic. 


== Band ==
Xenon
Revival
Clairvoya
Scariot
Ingermanland
Communic


== Eksterne lenker ==
(en) Oddleif Stensland på Discogs 
(en) Oddleif Stensland på MusicBrainz 
(en) Oddleif Stensland på MySpace
Losjakke

Losjakke , også kalt pjekkert og skipperjakke, og i marinen gjerne sjøtrøye, er et ytterplagg i form av en dobbelkneppet jakke eller kort frakk av tykt tøy, oftest svart eller marineblå. Plagget ble tidligere mest brukt av sjøfolk, senere også av barn, særlig gutter. I dag fins varianter for både menn og kvinner. Knappene har noen ganger anker som utsmykning. 
Som den engelske betegnelsen pea-jacket, kommer ordet «pjekkert» fra nedertysk grovt ulltøy og liten jakke. Andre engelske navn på plagget er blant annet pea coat (peacoat), pilot-jacket og reefer.


== Referanser ==


== Eksterne lenker ==
(en) Pea coat – kategori av bilder, video eller lyd på Commons